Expressionismus abstractus
Expressionismus abstractus est motus artis in pictura Americana, qui Novi Eboraci sub bello mundano secundo annis 1940 floruit. Hoc fuit primum inceptum proprie Americanum quod apud artifices criticosque in aliis civitatibus valuit ac Urbem Novum Eboracum in medio mundo artis Occidentalis posuit, partes olim a Lutetia actae. Abstract expressionism, vocabulum Anglicum, primum artibus Americanis anno 1946 a Roberto Coates critico artis adhibitum, in Der Sturm magazina in Germania anno 1919 usurpatum erat, expressionismum Germanicum describens. In Civitatibus autem Foederatis, Alfredus H. Barr, Jr. fuit primus qui hoc verbum anno 1929 adhibuerat, opera Basilii Kandinsky commemorans.